Գրադարանին կից ստեղծված շեքսպիրագիտական կենտրոնի թարգմանչական և գիտահետազոտական խմբերը զբաղվել են Շեքսպիրի երկերի հայերեն թարգմանությամբ: Կենտրոնի նպատակն էր` ամբողջացնել շեքսպիրյան երկերի հայերեն թարգմանությունները: Հրատարակվել է շեքսպիրյան «Քրոնիկների» հայերեն թարգմանությունների ժողովածուն 2 հատորով և հայկական շեքսպիրյան յոթհատորյակ տարեգիրք` «Շեքսպիրականը», որին աշխատակցել են շեքսպիրագետներ, գրականագետներ, արվեստաբաններ, թարգմանական տեսության մասնագետներ, ինչպես նաև դերասաններ ու գրողներ Հայաստանից և արտասահմանյան մի շարք երկրներից: Շեքսպիրագիտական հայկական կենտրոնում աշխատել են Նշան Մուրադյանը, Բյուրակն Անդրեասյան, Էլեոնորա Վարդանյանը, Ռուզան Մարգունին, Անելկա Գրիգորյանը, Աիդա Ֆրունջյանը, Վարդուհի Բուլությանը և Անահիտ Բեքարյանը: